กีฬามหาวิทยาลัยแห่งประเทศไทย ครั้งที่ 38
เนื่องจากจุฬาลงกรณ์มหาวิทยาลัยมีความพร้อมด้านบุคลากรที่มีประสบการณ์ในการจัดการแข่งขันกีฬาและได้รับเชิญให้เป็นกรรมการกีฬาระดับชาติและนานาชาติหลายครั้ง และมีความพร้อมในการเป็นเจ้าภาพในด้านต่าง ๆ ทั้งสนามการแข่งขัน ด้านการแพทย์ การคมนาคม การบริการ อาหาร สิ่งอำนวยความสะดวกรอบมหาวิทยาลัย สถานที่พักสำหรับเจ้าหน้าที่และนักกีฬา ดังนั้น คณะกรรมการบริหารกีฬามหาวิทยาลัยแห่งประเทศไทย โดยมี รองศาสตราจารย์คิม ไชยแสนสุข อธิการบดีมหาวิทยาลัยรามคำแหง ประธานคณะกรรมการบริหารกีฬามหาวิทยาลัยแห่งประเทศไทยเป็นประธานในที่ประชุม มีมติให้จุฬาลงกรณ์มหาวิทยาลัยเป็นเจ้าภาพในการจัดการแข่งขันกีฬามหาวิทยาลัยแห่งประเทศไทย ครั้งที่ 38 โดยไม่มีมหาวิทยาลัยอื่นเสนอตัวเป็นเจ้าภาพแข่งขัน การรับเป็นเจ้าภาพในการจัดการแข่งขันในครั้งนี้นับเป็นครั้งที่ 4 ของจุฬาลงกรณ์มหาวิทยาลัยซึ่งเคยรับเป็นเจ้าภาพมาก่อนแล้วในกีฬามหาวิทยาลัยแห่งประเทศไทย ครั้งที่ 2 (พ.ศ. 2518), ครั้งที่ 11 (พ.ศ. 2527) และครั้งที่ 21 (พ.ศ. 2537)
กิจกรรมระหว่างมหาวิทยาลัยในประเทศไทย
ซึ่งทำการแข่งขันครั้งแรก พ.ศ. 2544 ณ มหาวิทยาลัยศรีนครินทรวิโรฒ ต่อมาในปี พ.ศ. 2545 ได้เปลี่ยนชื่อเป็น Bonding game โดยจัดการแข่งขันขึ้นทุกปีๆละ 1 ครั้งโดยสถาบันการศึกษาที่เพิ่มขึ้นมาได้แก่ มหาวิทยาลัยศิลปากร มหาวิทยาลัยบูรพา มหาวิทยาลัยเทคโนโลยีราชมงคลธัญบุรี(คลอง6) มหาวิทยาลัยมหาสารคาม ปัจจุบันมีสมาชิกทั้งหมด 12 สถาบัน โดยมีการหมุนเวียนการเป็นเจ้าภาพ ซึ่งครั้งล่าสุดจะจัดเป็นครั้งที่ 11 จัดขึ้นในวันที่ 25-28 ตุลาคม 2554 มีเจ้าภาพคือมหาวิทยาลัยมหาสารคาม(ยกเลิกเนื่องจากมหาอุทกภัยทั่วประเทศ)